CELEX: 32021D0285
Language: da
Date: 2021-02-22 00:00:00
Title: Rådets afgørelse (FUSP) 2021/285 af 22. februar 2021 om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien

23.2.2021   
               
               
                  DA
               
               
                  Den Europæiske Unions Tidende
               
               
                  L 62/51
               
            
         RÅDETS AFGØRELSE (FUSP) 2021/285
         af 22. februar 2021
         om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 13. november 2017 vedtog Rådet afgørelse (FUSP) 2017/2071 (1) om udnævnelse af Toivo KLAAR til Den Europæiske Unions særlige repræsentant (EUSR) for Sydkaukasus og krisen i Georgien.
                  
               
                     (2)
                  
                  
                     Den 25. juni 2018 vedtog Rådet afgørelse (FUSP) 2018/907 (2) om forlængelse af mandatet for EUSR som ændret ved Rådets afgørelse (FUSP) 2020/254 (3). EUSR's mandat udløber den 28. februar 2021.
                  
               
                     (3)
                  
                  
                     Mandatet for EUSR for Sydkaukasus og krisen i Georgien bør forlænges med endnu en periode på 12 måneder, og der bør fastsættes et nyt finansielt referencegrundlag for perioden fra den 1. marts 2021 til den 28. februar 2022.
                  
               
                     (4)
                  
                  
                     EUSR vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2018/907 ændres således:
            
                        1)
                     
                     
                        Artikel 1 affattes således:
                        
                           »Artikel 1
                           Den Europæiske Unions særlige repræsentant
                           Mandatet for Toivo KLAAR som Den Europæiske Unions særlige repræsentant (EUSR) for Sydkaukasus og krisen i Georgien forlænges indtil den 28. februar 2022. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        Artikel 3 affattes således:
                        
                           »Artikel 3
                           Mandat
                           For at nå politikmålene har EUSR mandat til at:
                           
                                       a)
                                    
                                    
                                       etablere kontakter med regeringer, parlamenter, andre centrale politiske aktører, retsvæsenet og civilsamfundet i regionen
                                    
                                 
                                       b)
                                    
                                    
                                       tilskynde landene i regionen til at samarbejde og lette et sådant samarbejde om regionale spørgsmål af fælles interesse såsom fælles sikkerhedstrusler og bekæmpelse af terrorisme, ulovlig handel samt organiseret kriminalitet; tilskynde til og fremme grænseoverskridende og tværgående samarbejde, hvor det er muligt, for at imødekomme lokale behov og opbygge tillid og forsoning
                                    
                                 
                                       c)
                                    
                                    
                                       bidrage til en fredelig konfliktløsning i overensstemmelse med principperne i folkeretten og lette gennemførelsen af en sådan løsning i tæt koordinering med De Forenede Nationer og OSCE; og til støtte for OSCE Minskgruppen og dens medformænd
                                    
                                 
                                       d)
                                    
                                    
                                       hvad angår krisen i Georgien:
                                       
                                                   i)
                                                
                                                
                                                   bidrage til forberedelsen af de internationale drøftelser, der er omhandlet i punkt 6 i aftalen af 12. august 2008 (»Geneva International Discussions«) og dens gennemførelsesforanstaltninger af 8. september 2008, herunder om sikkerheds- og stabilitetsordninger i regionen, spørgsmålet om flygtninge og internt fordrevne på grundlag af internationalt anerkendte principper og ethvert andet emne, som parterne er enige om
                                                
                                             
                                                   ii)
                                                
                                                
                                                   bidrage til at fastlægge Unionens holdning og på EUSR-niveau fremføre den under de drøftelser, der er omhandlet i nr. i), og
                                                
                                             
                                                   iii)
                                                
                                                
                                                   fremme gennemførelsen af aftalen af 12. august 2008 og dens gennemførelsesforanstaltninger af 8. september 2008
                                                
                                             
                                 
                                       e)
                                    
                                    
                                       fremme udviklingen og iværksættelsen af tillidsskabende foranstaltninger i koordination med medlemsstaternes ekspertise, hvor det er muligt og passende
                                    
                                 
                                       f)
                                    
                                    
                                       lette og bidrage til en inklusiv fredsopbyggende indsats i samfundene med henblik på at overvinde konflikterne og konsolidere fred
                                    
                                 
                                       g)
                                    
                                    
                                       bistå med forberedelsen af EU-bidrag til mulig konfliktløsning, hvor det er passende
                                    
                                 
                                       h)
                                    
                                    
                                       intensivere Unionens dialog med de vigtigste berørte aktører om regionen
                                    
                                 
                                       i)
                                    
                                    
                                       bistå Unionen med yderligere at udvikle en samlet politik i forhold til Sydkaukasus
                                    
                                 
                                       j)
                                    
                                    
                                       bidrage inden for rammerne af aktiviteterne i denne artikel til gennemførelsen af Unionens menneskerettighedspolitik og Unionens retningslinjer om menneskerettigheder, navnlig med hensyn til børn og kvinder i konfliktramte områder, særligt ved at overvåge og imødegå udviklingen i den henseende.«
                                    
                                 
                     
                  
                        3)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat for perioden fra den 1. marts 2021 til den 28. februar 2022 udgør 2 940 000 EUR.«
                     
                  
                        4)
                     
                     
                        Artikel 14, første afsnit, andet punktum, affattes således:
                        »EUSR forelægger regelmæssige fremskridtsrapporter for Rådet, HR og Kommissionen og en endelig samlet rapport om gennemførelsen af mandatet senest den 30. november 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. februar 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2017/2071 af 13. november 2017 om udnævnelse af Den Europæiske Unions særlige repræsentant for Sydkaukasus og krisen i Georgien (EUT L 295 af 14.11.2017, s. 55).
         
            (2)  Rådets afgørelse (FUSP) 2018/907 af 25. juni 2018 om forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 161 af 26.6.2018, s. 27).
         
            (3)  Rådets afgørelse (FUSP) 2020/254 af 25. februar 2020 om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 54I af 26.2.2020, s. 11).